جیمز اسٹیوارٹ

جیمز اسٹیوارٹ  (مئی 20، 1908ء تا جولائی 2، 1997ء) امریکی اداکار اور فوجی افسر تھے۔ وہ اپنی مخصوص اداکاری (ایوری مین) اور اپنے مخصوص انگریزی لہجہ (ڈراول) کے لئے مشہور تھے۔ ان کا فلمی کیرئر 55 برسوں پر محیط ہے جس میں انہوں نے کل 80 فلموں میں کام کیا۔ وہ اسکرین اور اصل زندگی میں ایک بہت مشہور، قابل اور قدآور شخصیت کے مالک تھے اور اسی لئے انہیں 20ویں صدی کا ریاستہائے متحدہ امریکا کا ایک مثالی امریکی شخص کہا جاتا تھا۔ 1999ء میں امریکی فلم انسٹیٹیوٹ نے عظیم ترین مرد اداکاروں کی فہرست میں انہیں تیسرا درجہ دیا۔
ان کی ولادت انڈیانا، پنسلوانیا میں ہوئی اور وہیں پلے بڑھے۔ جامعہ پرنسٹن میں تعلیم کے دوران میں ہی انہوں نے اداکاری کے جوہر دکھانا شروع کردئے تھے۔ 1932ء میں گریجویشن کرنے کے بعد اداکاری باقاعدہ طور پر شروع کردی۔ ابتدا میں وہ صرف اسٹیج کیا کرتے تھے۔ 1935ء میں انہوں نے ایم جی ایم کے ساتھ معاہدہ کیا۔ اس استوڈیو میں وہ بطور معاون اداکار ہی کام کرتے رہے اور 3 سال کی محنت کے بعد انہیں پہلی دفعہ فرینک کیپرا کی 1935ء کی فلم مزاحیہ فلم یو کانٹ ٹیک یٹ وید یو (1938ء) میں کلیدی کردار کرنے کو ملا۔ اس کے اگلے سال انہیں پہلی دفعہ اکیڈمی اعزاز (آسکر) سے نوازا گیا۔ یہ اعزاز انہیں کیپرا کی فلم مسٹر سمتھ گوز ٹو واشنگٹن (1939ء) کے لئے ملا تھا۔ بطور بہترین اداکار انہیں ایک آسکر ملا اور یہ انہیں دی پھیلے ڈلافیا اسٹوری (1940ء) میں مزاحیہ کردار ادا کرنے کے لئے ملا تھا۔ اس میں ان کے علاوہ کیتھرین ہیپبرن اور کیری گرانٹ بھی تھے۔

اسٹیوارٹ کے پائلٹ کی سند تھی اور اسی لئے 1941ء میں جب ریاستہائے متحدہ امریکا نے دوسری جنگ عظیم میں حصہ لیا تب انہیں آرمی ایئر کورپس کے لئے پائلٹ کے طور پر مدعو کیا گیا۔ 1941ء سے 1945ء کے درمیان میں انہیں بس ایک بار اسکرین پر آنے کا موقع ملا اور وہ بھی فوج کی اجازت سے۔

جنگ کے بعد انہوں نے پھر ہالی وڈ کا رخ کیا مگر انہیں بہت دشوار معلوم ہوا اور یہاں تک کہ انہوں نے اداکاری مکمل طور پر ترک کرنے کا بھی فیصلہ کرلیا۔ مگر کسی طرح خود کو سنبھالتے ہوئے انہوں نے اٹس اے ونڈر فل لائف (1946ء) سے فلموں میں واپسی کی جس کے لئے انہیں آسکر کے لئے نامزد کیا گیا۔ یہ فلم شروع میں زیادہ کامیاب نہیں رہی مگر دھیرے دھیرے شائقین کو اپنی طرف متوجہ کرنا شروع کیا اور ہالی وڈ کی بہترین کلاسیکی فلموں میں شمار ہونے لگی۔ یہ فلم اسٹیوارٹ ی بہترین فلموں میں سے ایک شمار کی جاتی ہے۔ 1950ء کی دہائی میں انہوں نے اپنا کھویا ہوا مقام حاصل کر لیا اور اس بار انہوں نے کچھ تھرلر، سنجیدہ کردار کرنا شروع کیے۔ انہوں نے انتھونی مان کے ساتھ 8 فلمیں کیں جن میں ونچیسٹر 73 (1950ء)، دی گلین ملر اسٹوری (1954ء) اور دی نیکیڈ اسپر (1953ء) جیسی شامل ہیں۔ اور الفریڈ ہچکاک کے ساتھ انہوں نے روپ (1948ء) ریئر ونڈو (1954ء)، دی مین ہو کنیو ٹو مچ (1956ء) اور ورٹیگو (1958ء) جیسی فلمیں کیں۔

مزید دیکھیے 
 دلیپ کمار
 ہالی وڈ

حوالہ جات 

1908ء کی پیدائشیں
1997ء کی وفیات
اکیڈمی ایوارڈز اعزاز یافتگان برائے بہترین اداکار
امریکی مرد اسٹیج اداکار
امریکی مرد ریڈیو اداکار
امریکی مرد صوتی اداکار
امریکی مرد فلمی اداکار
امریکی مرد ٹیلی ویژن اداکار
بیسویں صدی کے امریکی شعرا
بیسویں صدی کے امریکی مرد اداکار
بیسویں صدی کے امریکی مرد مصنفین
بیورلی ہلز، کیلیفورنیا کے مرد اداکار
پنسلوانیا کے ریپبلکن
پنسلوانیا کے مرد اداکار
پیشہ ور ہواباز
صدارتی تمغا آزادی کے وصول کنندگان
کیلیفورنیا کے ریپبلکن
مرد امریکی شعرا
اکیڈمی اعزازی ایوارڈز یافتگان
Short description is different from Wikidata